Kid Koala

Kid Koala (oikealta nimeltään Eric San, s. 1974 Vancouver) on Quebecissa vaikuttava DJ ja turntablisti.
San levyttää brittiläiselle Ninja Tune -levy-yhtiölle ja on yhtyeiden Bullfrog, vaihtoehtoisen hip-hopin superyhtyeen Deltron 3030:n sekä uusimman projektinsa "The Slew" jäsen. Hän on myös esiintynyt useiden artistien kanssa Amon Tobinista Preservation Hall Jazz Bandiin ja työskennellyt Lovage-yhtyeen, Peeping Tomin, Gorillazin ja lukuisten muiden tahojen kanssa.
Ura.
San kävi Sir Winston Churchill Secondary Schoolia Vancouverissa mutta valmistui Thomas Sprigg Wootton High Schoolista ja jatkoi opintojaan McGill Universityssä opiskellen perusopetusta. Hän noudattaa arvoituksellista turntablism-tyyliä, jossa hän käyttää varsin epätavanomaisia sampleja. Hän on käyttänyt sampleja Jaska Jokunen -televisiosarjoista, vanhoista äänisketseistä (myös niistä jotka halventavat turntablismia), aivastavista ihmisistä ja ihmisistä lukemassa ruokalistaa kantoninkiinaksi. Keikoillaan Kid Koala pyrkii nostattamaan yleisöänsä ja häntä pidetään huumorintajuisena.
San on myös kuvittaja ja taiteilija, ja on suunnitellut itse levynkantensa. "Carpal Tunnel Syndrome" -levyn kansilehtenä oli hänen piirtämänsä sarjakuva-albumi. Albumin julkaisun jälkeen Kid Koala keikkaili laajalti, jolloin hän myös toimi lämmittelijänä useille hänen suosikkiyhtyeilleen, kuten Radiohead ja Björk.
Kid Koala on julkaissut myös pitkän sarjakuvaromaanin "Nufonia Must Fall", jonka mukana on hänen säveltämänsä soundtrack. "Some of my Best Friends are DJs" -levyn mukana on shakkilauta. Levyä seurasi kabareetyylinen "The Short Attention Span Theatre" -kiertue ympäri Pohjois-Amerikkaa Eurooppaa ja Australiaa, jonka konsertit alkoivat Kid Koalan, P-Loven ja DJ Jester the Filipino Fistn ennalta-arvaamattomalla kahdeksan DJ-pöydän setin yhtyeen kaltaisesti järjestetyllä aloitusnumerolla ja sisälsivät välikeskeytyksiä, kuten bingokilpailuja. Kiertueen jälkeen Kid Koala on tehnyt dj-keikkoja ympäri Aasiaa ja esiintynyt myös esimerkiksi Islannissa, Itä-Euroopassa, Venäjällä ja Etelä-Amerikassa mutta työskennellyt samalla uuden sarjakuva-albumin kanssa (joka ennakkotietojen mukaan kertoo hyttysestä joka yrittää soittaa klarinettia), sekä ainutlaatuisen nukketeatteriesityksen parissa.
San popularisoi tavan soittaa levysoittimilla melodisen instrumentin tavoin, jossa pitkää yksittäistä nuottia raahataan neulan alla eri nopeuksilla tuottaen eri sävelkorkeuksia. Koska tämä metodi on epätarkka, lopputuloksena saatavat nuotit aaltoilevat ja taipuvat. Niinpä ”Drunk Trumpet” -kappaleessa San käyttää tätä metodia yksittäisellä trumpettisävelellä simuloidakseen humalaista trumpetinsoittajaa, yhdistäen humalaista puhetta vahvistaakseen tätä vaikutelmaa.
San julkaisi seuraavan Kid Koala -albumin "Your Mom’s Favorite DJ" 25. syyskuuta 2006. 90 kaupungin kiertueen jälkeen San meni naimisiin lokakuussa 2006.
Vuonna 2008 hän toimi DJ Shadow’n ja Cut Chemistin lämmittelijänä ”The Hard Sell” -kiertueella, jolla hän lopetti settinsä miksauksella ”Moon River” -klassikkokappaleesta, jossa hän luo ja muokkaa pitkän viulusoolon soittamalla lukuisia pitkiä viulunuotteja kappaleen instrumenttisektiosta eri sävelkorkeuksilla neljällä turntablella täysin livenä.
Kid Koala on esiintynyt Suomessa pariin kertaan: ensimmäisen kerran Ilosaarirockissa vuonna 2006 ja viisi vuotta myöhemmin yhtenä helsinkiläisen Funky Elephant -festivaalin pääesiintyjänä.